วิมล วงศ์วานิช

พลเอก วิมล วงศ์วานิช (1 มีนาคม พ.ศ. 2477 - ) เป็นผู้บัญชาการทหารบกลำดับที่ 28 ระหว่าง 1 สิงหาคม พ.ศ. 2535 - 30 กันยายน พ.ศ. 2538 เป็นบุตร นายศิริ และ นางเอื้อน วงศ์วานิช ภริยาชื่อ พ.ต.หญิง คุณหญิงมาลี วงศ์วานิช อดีตราชองครักษ์พิเศษ

พลเอก วิมล เป็นแกนนำในการรวมตัวของนายทหารอาวุโส ณ สนามม้านางเลิ้ง เมื่อเดือนธันวาคม พ.ศ. 2556 เรียกร้องให้นางสาวยิ่งลักษณ์ ชินวัตร ลาออกจากตำแหน่งนายกรัฐมนตรี และการก่อตั้ง “คณะรัฐบุคคล” เมื่อวันที่ 28 มกราคม พ.ศ. 2557 ณ สโมสรโปโลคลับ ซอยโปโล ถนนวิทยุ

ประวัติ

การศึกษา 
 โรงเรียนสามัญ ที่โรงเรียนพุทธนิคม  อำเภอไชยา จังหวัดสุราษฎร์ธานี
 พ.ศ. 2496 โรงเรียนเตรียมนายร้อย
 พ.ศ. 2501 โรงเรียนนายร้อยพระจุลจอมเกล้า (หลักสูตร 5 ปี)
 พ.ศ. 2505 หลักสูตร ทหารร่ม และการรบพิเศษ
 พ.ศ. 2505 หลักสูตร ผู้บังคับกองร้อย รุ่นที่ 23
 พ.ศ. 2507 หลักสูตร ผู้บังคับกองพัน รุ่นที่ 13
 พ.ศ. 2509 หลักสูตร เสนาธิการทหารบก
 พ.ศ. 2514 หลักสูตร ปฏิบัติการจิตวิทยา และกิจการพลเรือนสหรัฐฯ
 พ.ศ. 2521 โรงเรียนเสนาธิการทหารบก ประเทศอังกฤษ
 พ.ศ. 2530 วิทยาลัยป้องกันราชอาณาจักร

ประวัติรับราชการ 

 พ.ศ. 2501 ประจำกองบัญชาการศูนย์การทหารราบ ผู้บังคับหมวดอาวุธ กองพันที่ 2 กรมทหารราบที่ 1 มหาดเล็ก รักษาพระองค์ ( ร.1 พัน.2 ทม.รอ.) และรับพระราชทานยศ"ร้อยตรี"
 พ.ศ. 2503 ผู้บังคับตอนปืนไร้แรงสะท้อนถอยหลัง กองร้อยกองบังคับการ กองพันที่ 2 กรมทหารราบที่ 1 มหาดเล็กรักษาพระองค์ ( ร.1 พัน.2 ทม.รอ.)
 พ.ศ. 2504 ผู้บังคับหมวดปืนเล็ก กองร้อยอาวุธเบา กองพันที่ 2 กรมทหารราบที่ 1 มหาดเล็กรักษาพระองค์ และรับพระราชทานยศ"ร้อยโท" ( ร.1 พัน.2 ทม.รอ.)
 พ.ศ. 2505 ผู้บังคับหมวดปืนเล็ก กองร้อยอาวุธเบา กองพันที่ 2 กรมทหารราบที่ 21 รักษาพระองค์ ผู้บังคับชุดปฏิบัติการ กองร้อยทหารพลร่ม กองพันทหาร พลร่ม ( ร.21 พัน.2 รอ.)
 พ.ศ. 2506 ผู้บังคับชุดปฏิบัติการ กองร้อยรบพิเศษ กองรบพิเศษ (พลร่ม)
 พ.ศ. 2507ผู้ช่วยนายทหารยุทธการ และการฝึก กองรบพิเศษ (พลร่ม) และรับพระราชทานยศ "ร้อยเอก"
 พ.ศ. 2509 ประจำศูนย์รักษาความปลอดภัย สำนักผู้บัญชาการทหารสูงสุด ประจำกองบัญชาการโรงเรียนเสนาธิการทหารบก
 พ.ศ. 2510 รักษาราชการ นายทหารยุทธการ และการฝึก กรมผสมที่ 6
 พ.ศ. 2511 รับพระราชทานยศ"พันตรี"
 พ.ศ. 2512 รักษาราชการ เสนาธิการ กรมผสมที่ 6 หัวหน้าแผนกกำลังพล กองพลที่ 3 ( พล.3 )
 พ.ศ. 2513 หัวหน้ากองค้นคว้าและพัฒนาการรบ ศูนย์สงครามพิเศษ
 พ.ศ. 2515 รับพระราชทานยศ"พันโท"
 พ.ศ. 2516 หัวหน้าฝ่ายยุทธการ และการฝึก ศูนย์สงครามพิเศษ
 พ.ศ. 2518 รองเสนาธิการ มณฑลทหารบกที่ 6 ( มทบ.6 )
 พ.ศ. 2519 รับพระราชทานยศ"พันเอก"
 พ.ศ. 2520 ประจำกรมยุทธศึกษาทหารบก
 พ.ศ. 2521 อาจารย์หัวหน้ากองส่วนวิชาการยุทธวิธี โรงเรียนเสนาธิการทหารบก สถาบันวิชาการทหารบกชั้นสูง
 พ.ศ. 2522  ผู้บังคับการกรมผสมที่ 6
 พ.ศ. 2523  รองผู้บัญชาการกองพลทหารราบที่ 6 ( พล.ร.6 )
 พ.ศ. 2525  ผู้บัญชาการกองพลรบพิเศษที่ 1 และรับพระราชทานยศ"พลตรี"
 พ.ศ. 2528  ผู้บัญชาการกองพลที่ 1 รักษาพระองค์ ( พล.ร.1 รอ. )
 พ.ศ. 2529  ผู้บัญชาการหน่วยบัญชาการสงครามพิเศษ และรับพระราชทานยศ"พลโท"
 พ.ศ. 2532  แม่ทัพภาคที่ 2
 พ.ศ. 2533  ผู้ช่วยผู้บัญชาการทหารบก และรับพระราชทานยศ"พลเอก" กรรมการในคณะกรรมการวิสามัญศึกษาปัญหาจังหวัดชายแดนภาคใต้ 
 พ.ศ. 2534 รองผู้บัญชาการทหารสูงสุด
 พ.ศ. 2535 ผู้บัญชาการทหารบก

ราชการพิเศษหรือตำแหน่งพิเศษ 
 พ.ศ. 2515 ปฏิบัติราชการปราบปราม ผู้ก่อการร้ายคอมมิวนิสต์ เป็น ผู้บังคับพันพิเศษ ค่ายสฤษดิ์เสนา
 พ.ศ. 2524 ราชองครักษ์
 พ.ศ. 2526 นายทหารพิเศษประจำกรมทหารราบที่ 1 มหาดเล็กรักษาพระองค์
 พ.ศ. 2534 รัฐมนตรีช่วยว่าการกระทรวงกลาโหม

เครื่องราชอิสริยาภรณ์ 
พลเอก วิมล วงศ์วานิช ได้รับพระราชทานเครื่องราชอิสริยาภรณ์ ดังนี้

เครื่องราชอิสริยาภรณ์ไทย

เครื่องราชอิสริยาภรณ์ต่างประเทศ 

  :
 พ.ศ. 2537 -  เหรียญปิงกัต จาซา เกมิลัง (เท็นเทรา)

ผลงานที่สำคัญ 
 ริเริ่มการปรับปรุงกองทัพให้มีขนาดเล็ก ตั้งเป้าหมายในการพัฒนาไปสู่ความ ทันสมัย ๔ ประการ คือ ทันสมัยในการบังคับบัญชา การอำนวยการและสั่งการ ทันสมัยในการพัฒนาบุคลากรและหน่วยงาน ทันสมัยในการพัฒนาอาวุธยุทโธปกรณ์ การส่งกำลังบำรุง และทันสมัยในการพัฒนาสวัสดิการความเป็นอยู่ ของกำลังพล
 การพัฒนากีฬากองทัพบก โดยกำหนดแนวทางพัฒนาว่า "กีฬาสร้างคน คนสร้างกองทัพ กองทัพสร้างชาติ"
 เมื่อครั้งเป็น ผู้บังคับหน่วยผสม พลเรือน ตำรวจ ทหาร ที่ ๒๑๒๒ ได้ทำการปราบปรามผู้ก่อการร้ายคอมมิวนิสต์ มีผู้มามอบตัวพร้อมด้วยอาวุธ ๘๗๗ คน และผู้ก่อการร้ายคอมมิวนิสต์ ต้องปิดเขตงานที่ ๑๑

อ้างอิง 
อดีตแม่ทัพภาคที่ 2 ที่เป็นผู้บัญชาการทหารบก

ทหารบกชาวไทย
ผู้บัญชาการทหารบกของกองทัพไทย
บุคคลจากวิทยาลัยป้องกันราชอาณาจักร
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
ผู้ได้รับเหรียญจักรมาลา
ผู้ได้รับเหรียญรัตนาภรณ์ ภ.ป.ร.3
บุคคลจากโรงเรียนนายร้อยพระจุลจอมเกล้า
แม่ทัพภาคที่ 2

บุคคลจากจังหวัดสุราษฎร์ธานี